  Ольга Козачёк Корреспондент Наталия Сильвестрова Пичи Пурга ёросысь Норъя гуртын «Развитие малого агробизнеса – государственная поддержка, защита интересов через общественные объединения» пленарной кенешон ортчиз. Пумиськонэ пӧртэм улосъёсысь фермеръёс пыриськизы. Ужрадэ ивортодэтъя «Удмуртия» агентстволэн корреспондентэз вуылӥз. Пумиськон вачевераськон кадь радъяськиз. « Ми тодӥськомы, фермерствоез азинтон Удмуртия понна туж кулэ ӧр. Гурт возёс сумен поттослэсь (валовой продукция) 20-30 процентсэ фермеръёс потто. Соослэн азинскемзы бадӟым роль шудэ » Ольга Абрамова, Удмуртиысь кивалтэтлэн тӧроезлэн воштӥсез Пумиськонын гурт возёс поттослэсь асдунзэ кулэстонъя, пичи фермаосын пудо-живот вордонэз азинтонъя кенешизы. Озьы ик кунгож сьӧрысь техникаез асьме кунын лэсьтэменыз воштон сярысь вераськизы. Кун юрттэт но фермеръёслэн кивалтэт ёзэтъёсын кусып возёнзы кенешонын валтӥсь ужпум луиз. « Пичи бизнес гуртъёсты азинтонын валтӥсь юрттэт луэ. Кунысь калыклэн 25 процентэз татын (гуртъёсын) улэ, пичи ужбергатон, зэмзэ, со интылы юрттэ, кытын со ужа. Фермеръёс – со гуртъёсты котыр ласянь азинтонлэн валтӥсь кужымез » Оксана Лут, Россиысь гурт возёсъя министрлэн нырысетӥ воштӥсез. Россиын гурт возёс удысысь пичи бизнеслы юрттон понна араз 12 миллион манет котыр висъяло. « Асьме удысын грантъёсын, коньдон сётонэн герӟаськем вань ужрадъёс возисько, грант субсидиосъя ужез азьланьтӥськомы, малы ке шуоно туннэ ми со эштосэз азинтон сярысь вераськимы – со фермерстволэн валтӥсь кужымез » Оксана Лут, Россиысь гурт возёсъя министрлэн нырысетӥ воштӥсез. Фермеръёслы товарзэс, сое поттон сяна, вузаны кулэ, со понна эштосъёс (кооперативъёс) кулэ тӥрлык сёто, пусйиз Оксана Лут. Юрттэт сётонъя «Арготуризм» ӵектос ужзэ азинтэ. Со понна 2024-тӥ арын 700 миллион манет висъялозы. Пленарной кенешонын элькунысь гурт возёсысь ужпумъёсъя вераськизы. « Йӧл поттон кутскиз ини, табере малпаськыны кулэ, кызьы сое кун пушкын но, кунгож сьӧрын но умой вузаны. Со котырын вань ужпумъёсты, кудъёсыз милемыз сюлмаськыто, эскерим. Со тысьлы, йӧллы дунъёс, юрттэтэз отын басьтон, кытын кунмы сое радъяны быгатэ. Озьы ик гуртъёсты азинтон, школаос пуктон, гуртын ужмуртъёс сярысь вераськытэк ӧм кыле » Олег Сирота, «Народный фермер» огазеяськонлэн кивалтӥсез «Комплексное развитие сельских территорий» программае Удмуртия 2020-тӥ арысен пыриське. Со дыр ӵоже элькунэ федерал коньдэтысь ньыль миллиардлэсь трос манет вуиз ни. Пумиськон улсын фермеръёслэн ярмарказы радъяськиз. Татын Россиысь гурт возёсъя министрлэн нырысетӥ воштӥсез Оксана Лут котькуд фермерен вераськиз, соослэсь лэсьтэм арбериоссэс эскериз. Фото: Ольга Козачёк Тодэ вайытом, со нуналэ ик Пучи Пурга ёросын «Земля спорта» марафонэз усьтон ужрад ортчиз. Тегъёс: гуртвозёс фермеръёс фермервозёсъёс ПичиПурга Удмуртия  